CELEX: E2013P0011
Language: mt
Date: 2013-06-28 00:00:00
Title: Azzjoni mressqa fit- 28 ta' Ġunju 2013 mill-Awtorità ta' Sorveljanza tal-EFTA kontra l-Islanda (Kawża E-11/13)

3.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/15
            
         Azzjoni mressqa fit-28 ta' Ġunju 2013 mill-Awtorità ta' Sorveljanza tal-EFTA kontra l-Islanda
   (Kawża E-11/13)
   2013/C 287/11
   Ittieħdet azzjoni kontra l-Islanda fil-Qorti tal-EFTA fit-28 ta' Ġunju 2013 mill-Awtorità ta' Sorveljanza tal-EFTA, irrappreżentata minn Xavier Lewis, Clémence Perrin u Maria Moustakali, li qegħdin jaġixxu bħala Aġenti tal-Awtorità ta' Sorveljanza tal-EFTA, 35, Rue Belliard, 1040 Brussels, Belgium.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               (1)
            
            
               Tiddikjara li billi naqset milli timplimenta b’mod korrett l-Artikolu 9, paragrafi 1 u 2, u l-Artikolu 10 tal-Att imsemmi fil-punt 13b fl-Anness IX mal-Ftehim dwar iż-Żona Ekonomika Ewropea (id-Direttiva 2002/92/KE tal-Parlament Ewropew u tal-Kunsill tad-9 ta’ Diċembru 2002 dwar il-medjazzjoni fl-assigurazzjoni), kif adattat għall-Ftehim taż-ŻEE permezz tal-Protokoll 1 tiegħu, fiż-żmien preskritt, l-Islanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim taż-ŻEE.
            
         
               (2)
            
            
               Tordna lill-Islanda tħallas l-ispejjeż tal-proċedimenti.
            
         
      L-isfond ġuridiku u fattwali u r-raġunijiet ġuridiċi miġjuba bħala sostenn:
   
   
               —
            
            
               L-applikazzjoni tindirizza n-nuqqas tal-Islanda milli tikkonforma, mhux aktar tard mill-4 ta’ Settembru 2012, ma’ opinjoni raġunata maħruġa mill-Awtorità ta’ Sorveljanza tal-EFTA nhar l-4 ta’ Lulju 2012 dwar in-nuqqas li jiġu implimentati b’mod korrett l-Artikolu 9, paragrafi 1 u 2, u l-Artikolu 10 tal-Att imsemmi fil-punt 13b fl-Anness IX għall-Ftehim dwar iż-Żona Ekonomika Ewropea (id-Direttiva 2002/92/KE tal-Parlament Ewropew u tal-Kunsill tad-9 ta’ Diċembru 2002 dwar il-medjazzjoni fl-assigurazzjoni), (id-Direttiva).
            
         
               —
            
            
               L-Awtorità ta’ Sorveljanza tal-EFTA tissottometti li l-Islanda naqqset milli tissodisfa l-obbligi tagħha skont l-Artikolu 9, paragrafi 1 u 2 u l-Artikolu 10 tad-Direttiva kif ukoll skont l-Artikolu 7 tal-Ftehim ŻEE, billi naqset milli tadotta l-miżuri meħtieġa biex tiġi implimentata d-Direttiva fiż-żmien preskritt.